open-index/open-wikipedia-markdown huggingface dataset:
სპეროზის ქედი

**სპეროზის ქედი** — ქედი საქართველოში, კახეთის მხარის ახმეტის მუნიციპალიტეტში. კახეთის კავკასიონის მთავარი ქედის სამხრეთ განშტოება. მდინარეების ალაზნისა და სამყურისწყლის წყალგამყოფი. უმაღლესი მწვერვალია ქოჩარა (3111 მ). ქედი აგებულია ქვედაიურული ასპიდური თიხაფიქლებით, წვრილმარცვლოვანი ქვიშაქვებით, არკოზული ქვიშაქვების ლინზებით. კალთები ციცაბოა, დასერილია ვიწრო ხევებით. არის მყინვარული ფორმები. თხემური ზოლი შემოსილია ალპური და სუბალპური მდელოებით, კალთები — ძირითადად წიფლნარით.

## ლიტერატურა 
კატეგორია:კახეთის მხარის ქედები
ხოხის ქედი

**ხოხის ქედი** — ქედი საქართველო რუსეთის საზღვარზე, მცხეთა-მთიანეთის მხარესა და ჩრდილოეთ ოსეთს შორის. კავკასიონის ჩრდილოეთ გვერდითი ქედი. მარადთოვლიან-მყინვარებიან თხემზე აღმართულია მწვერვალები: მყინვარწვერი (5054 მ), ჯიმარა (4780 მ), მაილი (4506 მ), სუათისი (4466 მ), ჩათა (4099 მ), წითიხოხი (3905 მ), სივერაუტი (3768 მ) და სხვა. აგებულია იურული თიხაფიქლებითა და ქვიშაქვებით, რომლებიც გამსჭვალულია დიაბაზების ძარღვებით. ღერძული ზონა გარღვეულია დიორიტებითა და ინტრუზიებით.

ხოხის ქედი კავკასიონის მთელი აღმოსავლური ნახევრის ყველაზე მაღალი და ყველაზე ვრცელი გამყინვარების მქონე ნაწილია. იგი მთავარ ქედთან გადაბმულია გარდიგარდმო სერით — არდონისა და თერგის წყალგამყოფით, რომელზეც თრუსოს უღელტეხილი (ზღვის დონიდან 3150 მ) მდებარეობს. ხოხის ქედის მაღალი, მნიშვნელოვან დადაბლებებს თითქმის მოკლებული თოვლ-ყინულოვანი თხემი ძნელი გადასალახავია; აქ უღელტეხილები, შეიძლება ითქვას, მხოლოდ ალპინისტებისათვის არსებობს. აღმოსავლეთით ხოხის ქედი მყინვარწვერის მასივით თავდება. ქედზე მყინვარული, ძველმყინვარული, ვულკანური და ეროზიული რელიეფის ფორმებია. ქედზე ბევრი მყინვარია, მ.შ. გერგეთი, დევდარაკი, აბანო, მნა, ჩათა, სუათისი და სხვა.

დამახასიათებელია სუბალპური ტყეების, სუბალპური მდელოს, ალპური მდელოს, სუბნივალური და ნივალური ლანდშაფტები.

## იხილეთ აგრეთვე
* საქართველოს ქედების სია

## ლიტერატურა 
* მარუაშვილი ლ., საქართველოს ფიზიკური გეოგრაფია, თბ., 1964.

კატეგორია:მცხეთა-მთიანეთის მხარის ქედები
ნაჯიხური

**ნაჯიხური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (საბერიოს თემი), აფხაზეთის მთისწინეთის სამხრეთ-აღმოსავლეთ ნაწილში. ზღვის დონიდან 280 მ, გალიდან 35 კმ. 

## ლიტერატურა
კატეგორია:გალის მუნიციპალიტეტის სოფლები
მუხური (გალის მუნიციპალიტეტი)

**მუხური** (ყოფილი *საშარინგიო*) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, მდინარე ოქუმის ნაპირას. თემის ცენტრი (სოფლები: პირველი შეშელეთი, საბულისკირიო). ზღვის დონიდან 120 მ, გალიდან 6 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ნახინგუ

**ნახინგუ** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (წარჩის თემი), სამურზაყანოს დაბლობზე, მდინარე ოქუმის მარჯვენა მხარეს. ზღვის დონიდან 50 მ, გალიდან 17 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
შავანის ქედი

**შავანის ქედი** ან **შანის ქედი** — ქედი საქართველოსა (მცხეთა-მთიანეთის მხარის ყაზბეგის მუნიციპალიტეტი) და რუსეთის (ინგუშეთი) საზღვარზე. წარმოადგენს თუშეთ-ხევსურეთის კავკასიონის ჩრდილოეთ შტოქედს, კავკასიონის ჩრდილოეთ გამყოლი ქედის შემადგენელ ერთეულს და მდინარეების ხდისა და არმხის (თერგის მარჯვენა შენაკადები) წყალგამყოფს. მაქსიმალური სიმაღლე ზღვის დონიდან 4491 მეტრი (მწვერვალი შანი).

ქედი აგებულია ქვედაიურული თიხაფიქლებით. ორივე კალთაზე დაკიდებული მყინვარებია, მყინვარებისაგან თავისუფალი ადგილები კლდოვანია ან ღორღნალებითა და ალპური მდელოს ბალახეულითაა დაფარული.

შავანის ქედზე გაბატონებულია მთა-მდელოსა და გლაციალურ-ნივალური ლანდშაფტები.

## იხილეთ აგრეთვე
* საქართველოს ქედების სია

## ლიტერატურა 
კატეგორია:მცხეთა-მთიანეთის მხარის ქედები
კატეგორია:რუსეთის ქედები
ნაკარღალი

**ნაკარღალი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ფიჩორის თემი), სამურზაყანოს დაბლობზე. ზღვის დონიდან 3 მ, გალიდან 40 კმ., ფიჩორიდან  4 კმ. საბჭოთა პერიოდში განვითარებული იყო მებოსტნეობა. 

## ლიტერატურა
კატეგორია:გალის მუნიციპალიტეტის სოფლები
მეორე შეშელეთი

**მეორე შეშელეთი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი), სამურზაყანოს დაბლობზე, მდინარე ერისწყლის მარცხენა ნაპირზე. ზღვის დონიდან 25 მ, გალიდან 7 კმ. 

## ლიტერატურა
კატეგორია:გალის მუნიციპალიტეტის სოფლები
Music Box თბილისი

**Music Box თბილისი**  — სადღეღამისო ინტერაქტიული მუსიკალური ტელევიზიაა. იგი საერთაშორისო ქსელ Music Box Group–ის ნაწილია. პირველად ის 1996 წელს უნგრეთში ჩამოყალიბდა, შემდეგ კი არხები გახსნა რუმინეთში, დიდ ბრიტანეთში, იტალიაში, ისრაელში, რუსეთსა და სხვა ქვეყნებში. 
მისი მაყურებელი არა მხოლოდ უყურებს, არამედ თავად მართავს ტელევიზიას და ქმნის საკუთარ ეთერს.

2005 წელს პოპულარულ სატელევიზიო ქსელში ჩაერთო საქართველოც. *Music Box თბილისი* (მდებარე თბილისში, მარშალ გელოვანის 2-ში) ჩამოყალიბდა უახლესი საინფორმაციო ტექნოლოგიების გამოყენებით.

მობილურითა და ქალაქის ტელეფონით მაყურებელი აგზავნის სასურველი კლიპის კოდს. კოდები მუდმივად ტრიალებს მორბენალ სტრიქონში. კლიპების ბაზა მდიდარი და მუდმივად განახლებადია. ის შეიცავს როგორც თანამედროვე პოპულარულ სიმღერებს, ასევე სხვადასხვა დროის ჰიტებს.

Music Box-ის ტელეაუდიტორიაა ახალგაზრდა და აქტიური თაობა, მობილური კავშირისა და ინტერნეტის ინტენსიური მომხმარებელი. ტელევიზიის დევიზია *ვუყურებ, რასაც მინდა*.

## გადაცემები 
### News Box 
ეროვნული შოუ-ბიზნესის ჭორები, სკანდალები, წითელი ხალიჩა და ყვითელი სიახლეები. გადაცემა გადის სამუშაო დღეებში.  ყოველ შაბათს უცხოური ბლოკის შემაჯამებელი გადაცემა გადის.

### Fashion Time 
გადაცემა თანამედროვე სტილსა და მოდაზე. რუბრიკის წამყვანი, თბილისის ბრენდულ მაღაზიებს, სილამაზის სალონებს, სავაჭრო ცენტრებს, საიუველირო მაღაზიებსა და ფიტნესცენტრებს სტუმრობს.

### Made In / For Georgia 
Music Box-ის ახალი პროექტი, შექმნილი მაყურებლისათვის საქართველოში არსებული კომპანიების უკეთ გასაცნობად. ახსნილია, თუ როგორ მზადდება ცნობილი პროდუქცია, რაც მიზნად ისახავს მაყურებლის დარწმუნებას მის მიერ შეძენილი პროდუქციის ხარისხში.

წამყვანი ყოველ კვირას ცნობილ ქართულ კომპანიებს სტუმრობს. გადაცემა მაყურებელს აცნობს, თუ როგორ მუშაობს წარმატებული ქართული ბიზნესი. ჟურნალისტი და მოწვეული სტუმარი დროებით პროფესიას იცვლიან და ამ კომპანიის პერსონალის ფუნქციებს ითავსებენ. გადაცემა ეთერში გადის პარასკევობით და კვირაობით.

### სახლებში 
გადაცემის გადაღებები მიმდინარეობს ცნობილ პიროვნებათა სახლებში. გადაცემა გადის ოთხშაბათობით

### Golden Hits 
1980-იანი და 1990-იანი წლების პოპულარული მუსიკა. ეთერში გადის ყოველ საღამოს.

## რესურსები ინტერნეტში 
* Music Box თბილისი-ს საიტი

კატეგორია:Music Box თბილისი
კატეგორია:მუსიკალური ტელეარხები
კატეგორია:სატელევიზიო არხები
კატეგორია:ქართული სატელევიზიო არხები
ათანასე ნიკიტინი

**ათანასე ნიკიტინი** ( დაბადების წელი უცნობია — გ. 1474 წელს სმოლენსკთან ახლოს) — რუსი ვაჭარო, მოგზაური და მწერალი. 

1466 წელს სავაჭრო მიზნით გაემგზავრა ტვერიდან მდინარე ვოლგის შესართავისაკენ, გავიდა კასპიის ზღვაში, გაიარა დარუბანდი (ახლანდელი დერბენდი), ბაქო და ჩავიდა სპარსეთში. ქალაქ ჰორმუზიდან არაბეთის ზღვის გავლით 1472 წელს ინდოეთს მიაღწია, სადაც თითქმის 4 წელიწადს ცხოვრობდა და ბევრს მოგზაურობდა. უკან დაბრუნებისას გაიარა სპარსეთი, მივიდა ტრაპიზონამდე, გადასერა შავი ზღვა და ჩავიდა კაფაში (ახლანდელი ფეოდოსია). სამშობლოსაკენ მიმავალი გარდაიცვალაა სმოლენსკთან. 

ნიკიტინმა შეისწავლა ინდოეთის მოსახლეობა, საზოგადოებრივი წყობა, სახელმწიფო მმართველობა, მეურნეობა, რელიგია და ყოფა, ბუნება. თავისი მოგზაურობა აღწერა თხზულებაში: „მოგზაურობა სამ ზღვას იქით“. უხვი ფაქტობრივი მასალა, ავტორის ფართო თვალსაწიერი და თავისი დროისათვის მოწინავე შეხედულებანი განსაკუთრებულ ადგილს უმკვიდრებს ნიკიტინის თხზულებას ძველი რუსული ლიტერატურის ისტორიაში. მისი ეს ნაშრომი თარგმნილია მსოფლიოს მრავალ ენაზე.

ქალაქ ტვერში დგას ნიკიტინის ბრინჯაოს ძეგლი.

## თხზულება 
* Хождение за три моря... 1466—1472, М., 1960.

## ლიტერატურა 
* Виташевская М. Н., Странствия Афанасия Никитина, М., 1972.

კატეგორია:რუსი მოგზაურები
კატეგორია:გარდაცვლილი 1474
კატეგორია:მოგზაურები ინდოეთში
კატეგორია:შუა საუკუნეების მოგზაურები
კატეგორია:მწერლები ანბანის მიხედვით
კატეგორია:დაბადების წელი უცნობია
ჭეშოსმთა

**ჭეშოსმთა** — მთა საქართველოში, კახეთის მხარეში, ახმეტის მუნიციპალიტეტში. მდებარეობს პირიქითის ქედის თხემზე, მდინარე პირიქითის ალაზნის მარცხენა შენაკადის — დიდიხევის სათავეში, საქართველოსა და რუსეთის ჩეჩნეთის საზღვარზე. სიმაღლე ზღვის დონიდან 4086 მ. აგებულია იურული ასპიდური ფიქლებით, თიხაფიქლებითა და ქვიშაქვებით. რელიეფი კლდოვანია, ციცაბო. დამახასიათებელია ნივალური ლანდშაფტი.

## ლიტერატურა 
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
ხუბიარა

**ხუბიარა** — მთა საქართველოში, კახეთის მხარეში, ყვარლის მუნიციპალიტეტში. მდებარეობს კავკასიონის მთავარი ქედის მთავარ თხემზე, მდინარეების ჩელთისა (ალაზნის მარცხენა შენაკადი) და სიმურის (ავარიის ყოისუს მარცხენა შენაკადი) წყალგამყოფზე, საქართველოსა და რუსეთის დაღესტნის საზღვარზე. სიმაღლე ზღვის დონიდან 3104 მ. აგებულია ლიასური თიხაფიქლებითა და ქვიშაქვებით. მთის ჩრდილოეთ და აღმოსავლეთ კალთებზე რელიეფი მკაცრია, სამხრეთ და დასავლეთზე — შედარებით ნაზი. ხუბიარაზე შემორჩენილია მყინვარული ფორმები. შემოსილია ალპური ბალახმცენარეულობით.

## ლიტერატურა 
კატეგორია:კახეთის მხარის მთები
კატეგორია:კახეთის კავკასიონის მთები
ლა-პასის დეპარტამენტი

**ლა-პასი** () — დეპარტამენტი ბოლივიაში. ადმინისტრაციული ცენტრია ქალაქი ლა-პასი. ფართობი 133.985 ათასი  კვ. კმ. მოსახლეობა 2001 წლის აღწერის მიხედვით 2,350,466. ლა-პასის დეპარტამენტი მდებარეობს ტიტიკაკას ტბასთან, ბოლივიის დასავლეთით, პერუს საზღვართან.

## ლა-პასის პროვინციები
ლა-პასის დეპარტამენტი დაყოფილია 20 პროვინციად, ეს პროვინციები იყოფა 85 მუნიციპალიტეტად,  ხოლო მუნიციპალიტეტები, თავის მხრივ, იყოფა კანტონებად.

ლა-პასის დეპარტამენტის პროვინციები და მათი დედაქალაქები:

## რესურსები ინტერნეტში
* ლა-პასი - ქალაქის გზამკვლევი 
* ამინდი ლა-პასში 
* ბოლივიური მუსიკა 

## სქოლიო
*

კატეგორია:ბოლივიის დეპარტამენტები
ნიკოლოზ შმატკო

მინი
**ნიკოლოზ გაბრიელის ძე შმატკო** (; დ. 17 აგვისტო, 1943, კრასნოგოროვკა, დონეცკის ოლქი, უკრაინის სსრ — გ.  15 სექტემბერი, 2020, პერეიასლავი, უკრაინა) — უკრაინელი მოქანდაკე, მხატვარი.

მუშაობს თავის ორ ბიჭთან ერთად უკრაინაში.

შექმნილი აქვს 750-ზე მეტი ძეგლი (ბარელიეფი, ჰორელიეფი, ქანდაკებები) და 500-მდე სურათი.

## რესურსები ინტერნეტში 
* .

## სქოლიო 
კატეგორია:უკრაინელი მოქანდაკეები
კატეგორია:უკრაინელი მხატვრები
კატეგორია:დაბადებული 17 აგვისტო
კატეგორია:დაბადებული 1943
კატეგორია:გარდაცვლილი  15 სექტემბერი
კატეგორია:გარდაცვლილი 2020
კატეგორია:მხატვრები ანბანის მიხედვით
ვიტუს ბერინგი

**ვიტუს იონასენ ბერინგი** (დან. Vitus Jonassen Bering; დ. 12 აგვისტო 1681, ჰორსენსი, დანია — გ. 19 დეკემბერი 1741, ბერინგის კუნძული, რუსეთი) — ზღვაოსანი. რუსული ფლოტის ოფიცერი. კაპიტან-კომანდორი.

1703 წელს მიიწვიეს რუსეთის სამსახურში. 1724 წლიდან მსახურობდა ბალტიისა და აზოვის ფლოტში. ხელმძღვანელობდა კამჩატკის პირველ ექსპედიციას (1725-1730), რომლის მიზანი იყო დაედგინა აზიასა და ამერიკას შორის ყელისა თუ სრუტის არსებობა.

ექსპედიციამ შემოუარა კამჩატკის აღმოსავლეთ ნაპირს, ჩუკოტკის სამხრეთ და აღმოსავლეთ ნაპირებს, გაიარა სრუტე, რომელიც ვერ შეამჩნია, 67° 18′-ზე მხედველობიდან დაკარგა მიწა და დაბრუნდა უკან ისე, რომ სრუტის საკითხი გაურკვეველი დარჩა (შემდეგ ამ სრუტეს ბერინგის სახელი ეწოდა). 

1733 წელს ბერინგი დაინიშნა კამჩატკის მეორე ექსპედიციის ხელმძღვანელად. ექსპედიციას უნდა გადაელახა ციმბირი და გამგზავრებულიყო კამჩატკიდან ამერიკის ჩრდილოეთ ნაპირების გამოსაკვლევად. 1741 წლის 17 ივლისს ექსპედიციამ ჩრდილოეთ ამერიკის სანაპიროს მიაღწია. აღმოაჩინა ალეუტის კუნძულების ნაწილი. უკან დაბრუნების დროს ბერინგი გარდაიცვალა კუნძულზე, რომელსაც ამჟამად მისი სახელი ჰქვია. 

ბერინგის სახელი ეწოდა აგრეთვე ზღვას წყნარი ოკეანის ჩრდილოეთ ნაწილში.

## ლიტერატურა 
* Берг Л. С., Открытие Камчатки и экспедиции Беринга. 1725—1742, 3 изд., М.—Л., 1946; 
* Белов М. И., Арктическое мореплавание с древнейших времен до середины 19 в., М., 1956;
* Греков В. И., Очерки из истории русских географических исследований в 1725—1765 гг., М., 1960.

## სქოლიო 
კატეგორია:რუსი ზღვაოსნები
კატეგორია:დაბადებული 1681
კატეგორია:გარდაცვლილი 1741
ყვავლოსმთა

**ყვავლოსმთა** — მთა საქართველოში, კახეთის მხარეში, ახმეტის მუნიციპალიტეტში. მდებარეობს პირიქითის ქედზე, მდინარეების დიდიხევისა (პირიქითის ალაზნის მარცხენა შენაკადი) და შაროარღუნის (არღუნის მარჯვენა შენაკადი) წყალგამყოფზე. სიმაღლე ზღვის დონიდან 3161 მ. აგებულია იურული თიხაფიქლებით. კალთებზე გვხვდება მყინვარები. დამახასიათებელია სუბალპური, ალპური და გლაციალურ-ნივალური ლანდშაფტები.

## ლიტერატურა 
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
World in My Eyes

**World in My Eyes** — ინგლისური ელექტრონული ჯგუფ Depeche Mode-ის დისკოგრაფიაში რიგით 26-ე სინგლი. იგი გამოიცა ბრიტანეთში, 1990 წლის 17 სექტემბერს, როგორც მეოთხე სინგლი სტუდიური ალბომიდან  *Violator*.

სინგლის გარეკანზე გამოსახულია ჯგუფის ერთ-ერთი წევრი, რომელიც ხელებით გამოსახავს სათვალეებს. 12-იან გამოცემაზე გამოსახულია ჯგუფის ოთხივე (იმ ეტაპზე) წევრის ფოტო.

სიმღერის ოფიციალური მუსიკალური ვიდეოს რეჟისორია ანტონ კორბეინი. არსებობს კლიპის ორი ვერსია. პირველი უცნობი იყო კრებულის The Videos 86-98 გამოცემამდე. ხოლო ცნობილი, მეორე ვერსია, შეიცავს კადრებს დეივ გეენისა და უცნობი გოგონას მონაწილეობით, მათ მიერ ღია კინოთეატრში ვიზითა და ჯგუფის საკონცერტო ტურნეს World Violation Tour კადრებით.

## სიმღერების სია 
### 7": Mute / Bong20 (ბრიტანეთი) 
# World in My Eyes – 3:58
# Happiest Girl (Jack Mix) – 4:57 (რემიქსი - ფრანსუა კევორკიანი)
# Sea of Sin (Tonal Mix) – 4:43 (რემიქსი - ფრანსუა კევორკიანი)

### 12": Mute / 12Bong20 (ბრიტანეთი) 
# World in My Eyes (Oil Tank Mix) – 7:29 (რემიქსი - ფრანსუა კევორკიანი)
# Happiest Girl (Kiss-A-Mix) – 6:15 (რემიქსი - ფრანსუა კევორკიანი)
# Sea of Sin (Sensoria) – 6:06 (რემიქსი - ფრანსუა კევორკიანი)

### 12": Mute / L12Bong20 (ბრიტანეთი) 
# World in My Eyes (Dub in My Eyes) – 6:55 (რემიქსი - ფრანსუა კევორკიანი)
# World in My Eyes (Mode to Joy) – 6:32 (რემიქსი - ჯონ მარში)
# Happiest Girl (The Pulsating Orbital Mix) – 6:28 (რემიქსი - ალექს პატერსონი და Thrash)

### CD: Mute / CDBong20 (ბრიტანეთი) 
# World in My Eyes – 4:00
# World in My Eyes (Oil Tank Mix) – 6:53
# Happiest Girl (Kiss-A-Mix) – 5:24
# Sea of Sin (Tonal Mix) – 3:37

### CD: Mute / LCDBong20 (ბრიტანეთი) 
# World in My Eyes (Dub in My Eyes) – 6:57
# World in My Eyes (Mode to Joy) – 6:31
# Happiest Girl (The Pulsating Orbital Vocal Mix) – 8:01 (რემიქსი - ალექს პატერსონი და Thrash)
# Sea of Sin (Sensoria) – 6:07
# World in My Eyes (Mayhem Mode) – 4:58 (რემიქსი - ჯონ მარში)
# Happiest Girl (Jack Mix) – 4:57

### CD: Mute / CDBong20X (ევრ) 
# World in My Eyes – 3:58
# Happiest Girl (Jack Mix) – 4:57
# Sea of Sin (Tonal Mix) – 4:43
# World in My Eyes (Oil Tank Mix) – 7:47
# Happiest Girl (Kiss-A-Mix) – 6:15
# Sea of Sin (Sensoria) – 6:06
# World in My Eyes (Dub in My Eyes) – 6:55
# World in My Eyes (Mode to Joy) – 6:32
# Happiest Girl (The Pulsating Orbital Mix) – 6:28
# World in My Eyes (Mayhem Mode) – 4:56
# Happiest Girl (The Pulsating Orbital Vocal Mix) – 8:01

### CD: Sire/Reprise / 9 21735-2 (აშშ) 
# World in My Eyes – 3:59
# World in My Eyes (Oil Tank Mix) – 7:29
# Happiest Girl (The Pulsating Orbital Mix) – 6:28
# Sea of Sin (Tonal Mix) – 4:44
# World in My Eyes (Mode to Joy) – 6:32
# Happiest Girl (Jack Mix) – 4:58
# Sea of Sin (Sensoria) – 6:07

## რესურსები ინტერნეტში 
* ინფორმაცია სინგლის შესახებ ჯგუფის ოფიციალურ საიტზე

კატეგორია:1990 წლის სინგლები
კატეგორია:Depeche Mode-ის სიმღერები
Policy of Truth

**Policy of Truth** — ინგლისური ელექტრონული ჯგუფ Depeche Mode-ის დისკოგრაფიაში რიგით 25-ე სინგლი. იგი გამოიცა ბრიტანეთში, 1990 წლის 7 მაისს, როგორც მესამე სინგლი სტუდიური ალბომიდან  *Violator*. სინგლში აგრეთვე შეტანილია კომპოზიცია Kaleid, რომლის მელოდია ჟღერდა ჯგუფის 1990 წლის ტურის კონცერტების შესავალში.

სიმღერის ოფიციალური მუსიკალური ვიდეოს რეჟისორია ანტონ კორბეინი.

## სიმღერების სია 
### 7": Mute / Bong19 (ბრიტანეთი)
# Policy of Truth (5:10)
# Kaleid (4:17)

### 12": Mute / 12Bong19 (ბრიტანეთი)
# Policy of Truth [Beat Box Mix] (7:13) (რემიქსი - ფრანსუა კევორკიანი)
# Policy of Truth [Capitol Mix] (8:00) (რემიქსი - ფრანსუა კევორკიანი)
# Kaleid [When Worlds Mix] (5:22) (რემიქსი - დენიელ მილერი და ჯორჯ ჰოლტი)

### 12": Mute / L12Bong19 (ბრიტანეთი)
# Policy of Truth [Trancentral Mix] (5:55) (რემიქსი - The KLF)
# Kaleid [რემიქსი] (4:36) (რემიქსი - ბრიუს სმითი და შონ ოლივერი)
# Policy of Truth [Pavlov's Dub] (6:02) (რემიქსი - ფრანსუა კევორკიანი)

### CD: Mute / CDBong19 (ბრიტანეთი)
# Policy of Truth [Beat Box Mix Edit] (6:31)
# Policy of Truth [Capitol Mix] (8:00)
# Kaleid [რემიქსი] (4:36)

### CD: Mute / CDBong19X (ევრ)
# Policy of Truth (5:10)
# Kaleid (4:17)
# Policy of Truth [Beat Box Mix] (7:13)
# Policy of Truth [Capitol Mix] (8:00)
# Kaleid [When Worlds Mix] (5:22)
# Policy of Truth [Trancentral Mix] (5:55)
# Kaleid [რემიქსი] (4:36)
# Policy of Truth [Pavlov's Dub] (6:02)

### CD: Sire/Reprise / 9 21534-2 (აშშ)
# Policy of Truth (5:10)
# Policy of Truth [Capitol Mix] (8:00)
# Policy of Truth [Beat Box Mix] (7:13)
# Kaleid [რემიქსი] (4:36)
# Policy of Truth [Pavlov's Dub] (6:02)

## რესურსები ინტერნეტში 
* ინფორმაცია სინგლის შესახებ ჯგუფის ოფიციალურ საიტზე

კატეგორია:1990 წლის სინგლები
კატეგორია:Depeche Mode-ის სიმღერები
ხოსე ბალივიანი

**ხოსე ბალივიანი** (, 5 მაისი 1805, ლა-პასი, ბოლივია — 6 ოქტომბერი 1852, რიო-დე-ჟანეირო, ბრაზილია) — ბოლივიელი პოლიტიკოსი, ბოლივიის პრეზიდენტი 1841-1847 წწ. თანამდებობა დაიკავა 1841 წლის 27 სექტემბერს — დატოვა 1847 წლის 23 დეკემბერს.

## იხილეთ აგრეთვე
* ბოლივიის პრეზიდენტი

## რესურსები ინტერნეტში
* ბოლივიის ისტორია 
* ხოსე ბალივიანი (presidencia.gov.bo) 

კატეგორია:ბოლივიის პრეზიდენტები
კატეგორია:დაბადებული 1805
კატეგორია:გარდაცვლილი 1852
კატეგორია:ლიდერები რომლებმაც ძალაუფლება ხელში აიღეს პუტჩით
ოქუმი (გალის მუნიციპალიტეტი)

**ოქუმი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, თემის ცენტრი (სოფლები: აგვავერა, საბულისკირიო, სამელაიო). მდებარეობს მდინარე ოქუმის ნაპირას. ზღვის დონიდან 200 მ, გალიდან 25 კმ. 1993 წლიდან აკონტროლებს აფხაზეთის რესპუბლიკა. 

1855 წელს შემორჩენილი იყო ძველი ბერძნული ეკლესიის ნანგრევები. სოფელში დაიბადა პოლიტიკოსი აკაკი ჩხენკელი და მისი შვილი ალექსი ჩხენკელი.

## დემოგრაფია 
## ლიტერატურა
## სქოლიო
კატეგორია:გალის მუნიციპალიტეტის სოფლები
ოხურეი (აჩიგვარის თემი)

**ოხურეი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (აჩიგვარის თემი), სამურზაყანოს დაბლობზე. ზღვის დონიდან 20 მ, გალიდან 11 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ოხურეი (გუდავის თემი)

**ოხურეი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (გუდავის თემი), სამურზაყანოს დაბლობზე. ზღვის დონიდან 10 მ, გალიდან 17 კმ. 

## ლიტერატურა
კატეგორია:გალის მუნიციპალიტეტის სოფლები
პირველი გუდავა

**პირველი გუდავა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (გუდავის თემი), სამურზაყანოს დაბლობზე, მდინარე ოქუმის ნაპირას. ზღვის დონიდან 15 მ, გალიდან 18 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ოცარცე

**ოცარცე** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (დიხაზურგის თემი), მდინარე ენგურის მარჯვენა მხარეს. ზღვის დონიდან 130 მ, გალიდან 15 კმ. 

## ლიტერატურა
კატეგორია:გალის მუნიციპალიტეტის სოფლები
Enjoy the Silence

**Enjoy the Silence** — ინგლისური ელექტრონული ჯგუფ Depeche Mode-ის დისკოგრაფიაში რიგით 24-ე სინგლი. იგი გამოიცა ბრიტანეთში, 1990 წლის 5 თებერვალს, როგორც მეორე სინგლი სტუდიური ალბომიდან  *Violator*. ეს არის ჯგუფის ერთ-ერთი პოპულარული და ცნობილი სიმღერა, რაც გამოიხატება მისი კონცერტების შესრულების სიხშირესა და სხვადასხვა მუსიკოსის მიერ მისი ქავერ-ვერსიების რაოდენობაში.

გერმანიასა და აშშ-ში სინგლმა ოქროს სტატუსი შეიძინა. 1991 წლის Brit Awards-ის ცერემონიაზე მას საუკეთესო ბრიტანული სინგლის წოდება მიენიჭა.

სიმღერისათვის რეჟისორ ანტონ კორბეინის მიერ ასევე პრომო-ვიდეო შეიქმნა. პირველი სიუჟეტით ახლოს არის ანტუან დე სენტ-ეგზიუპერი წიგნთან პატარა უფლისწული. მასში გადაღებულია დეივ გეენი, რომელიც შოტლანდიის მთებში, პორტუგალიის სანაპიროებსა და შვეიცარიის ალპებში, გასაშლელი სკამით მოგზაურობს. დრო და დრო კადრში ჩნდება ვარდი, გამოსახული როგორც სინგლის, ასევე ალბომის *Violator* გარეკანზე.

მუსიკალური ვიდეოს მეორე ვერსია ფრანგულმა ტელევიზიამ გადაიღო. მასში ჯგუფის წევრები დგანან მსოფლიო სავაჭრო ცენტრის სახურავზე, ობსერვატორიაში.

## Enjoy the Silence 04 
2004 წელს გამოიცა ჯგუფის რემიქსების ოფიციალური კრებული *Remixes 81 - 04*, რომელშიც შევიდა სიმღერის რემიქსი „Enjoy the Silence (Reinterpreted)“, იგივე „Enjoy the Silence 04“. ამ ვერსიაზე მუშაობდა მაიკ შინოდა ჯგუფიდან ლინკინ პარკი.

## რესურსები ინტერნეტში 
* ინფორმაცია სინგლის შესახებ ჯგუფის ოფიციალურ საიტზე

კატეგორია:1990 წლის სინგლები
კატეგორია:2004 წლის სინგლები
კატეგორია:Depeche Mode-ის სიმღერები
კატეგორია:2006 წლის სინგლები
პირველი ოტობაია

**პირველი ოტობაია** (ყოფილი *ქვიშონა*) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, მდინარე ენგურის მარჯვენა მხარეს. ოტობაიის თემის ცენტრი (სოფლები:ვეშკუდელი, ზარწუფა, მეორე ოტობაია, ოკვინორე, რამი, ქვიშონა). ზღვის დონიდან 3 მ, გალიდან 40 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ენდრიუ ფლეჩერი

**ენდრიუ ჯონ ფლეჩერი** ( დ. 8 ივლისი 1961, ნოტინგემი, ინგლისი — გ. 26 მაისი, 2022), იგივე „ფლეტჩი“ — ინგლისელი მუსიკოსი. იგი უფრო მეტად ცნობილია, როგორც ჯგუფ Depeche Mode-ის წევრი. ჯგუფში იგი 1980 წლიდან თავის გარდაცვალებამდე შედიოდა.

## რესურსები ინტერნეტში 
## სქოლიო
კატეგორია:დაბადებული 1961
კატეგორია:დაბადებული 8 ივლისი
კატეგორია:გარდაცვლილი 2022
კატეგორია:გარდაცვლილი 26 მაისი
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
დეივ გეენი

**დეივ გეენი** (; დ. 9 მაისი, 1962) — ინგლისელი ვოკალისტი, სიმღერების ავტორი და მუსიკოსი. იგი უფრო მეტად ცნობილია, როგორც ჯგუფის Depeche Mode ვოკალისტი.  გარდა ამისა, მაქვს საკუთარი, წარმატებული სოლო კარიერა, რომლის ფარგლებშიც გამოცემული აქვს ორი დისკი - *Paper Monsters* (2003) და *Hourglass* (2007). Depeche Mode-ის სიმღერების ძირითადი ავტორია მარტინ გორი, თუმცა დეივი ასევე მონაწილეობს სიმღერების შექმნაში. განსაკუთრებით მისი წვლილი შეიმჩნევა ჯგუფის უკანასკნელ ორ სტუდიურ დისკზე, *Playing the Angel* (2005) და *Sounds of the Universe* (2009).

## დისკოგრაფია
**Paper Monsters* (2003)
**Hourglass* (2007)

## რესურსები ინტერნეტში 
* დეივის ოფიციალური საიტი

კატეგორია:დაბადებული 9 მაისი
კატეგორია:დაბადებული 1962
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ალან უაილდერი

**ალან ჩარლზ უაილდერი** (; დ. 1 ივნისი, 1959) — ინგლისელი მუსიკოსი, სიმღერების ავტორი. წარსულში, 1982-1995 წლებში - ჯგუფ Depeche Mode-ის წევრი. ასევე მუშაობდა პროექტებში  Nitzer Ebb და Curve. მიღებული აქვს კლასიკური მუსიკალური განათლება. არის აქტიური მუსიკალური პროდიუსერი.

## რესურსები ინტერნეტში 
* Shunt - ჯგუფი Recoil
* Recoil - ოფიციალური MySpace გვერდი
* ინფორმაცია Apple Pro-ს საიტზე
* 2007 წლის ინტერვიუ
* 2007 წლის ინტერვიუ
* 2004 წლის ინტერვიუ
* 2000 წლის ინტერვიუ
* სადისკუსიო ჯუგუფი Last.fm-ზე 
* Recoil - გრაფიკული ანთოლოგია 
* RECOIL19.NET - Recoil - ვიზუალური დისკოგრაფია
* Recoil - რუსულენოვანი საინფორმაციო გვერდი

კატეგორია:დაბადებული 1 ივნისი
კატეგორია:დაბადებული 1959
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ვინს კლარკი

**ვინს კლარკი** (დ. 3 ივლისი, 1960)  — ინგლისელი მუსიკოსი, სიმღერებისა და რემიქსების ავტორი, დიჯეი. წარსულში იგი იყო ჯგუფის Depeche Mode ერთ-ერთი წევრი. მისი სახელი ასოცირდება რამდენიმე ჯგუფთან, რომელთა შორის არიან: Yazoo, The Assembly და დუეტი Erasure. ამჟამად იგი ამ უკანასკნელის წევრია.

## რესურსები ინტერნეტში 
*ჯგუფის Erasure გვერდი
*

კატეგორია:დაბადებული 3 ივლისი
კატეგორია:დაბადებული 1960
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
საკონცერტო ალბომი

**საკონცერტო ალბომი** — მუსიკალური ალბომი, რომელიც შედგება ამა თუ იმ მუსიკოსის, ორკესტრის ან ჯგუფის საკონცერტო გამოსვლების ჩანაწერებისგან. გარდა ამ ნიშნისა, სტუდიური ალბომისგან მას განასხვავებს საკონცერტო ატმოსფეროს გადმოცემა, რაშიც ხელს უწყობს მაყურებლის ხმაურის თანმხლები ჩანაწერიც.

საკონცერტო ალბომების მიზანია საკონცერტო შესრულების, ატმოსფეროს გადმოცემა. ასეთი ჩანაწერების უმეტესობა მზადდება უფრო ხშირად პირდაპირ ხმის მარეგულირებელი ტექნიკიდან მიღებული ჩანაწერით, ვიდრე მაყურებლებს შორის მოთავსებული მიკროფონებით. ჩაწერის შემდეგ, ხშირად ხდება ასეთი ჩანაწერების სტუდიაში დამუშავება და ხოლმე — დამატებითი ინსტრუმენტების ჩაწერაც, თუმცა ძირითადად, ყოველთვის ცდილობენ, ჩანაწერს შეუნარჩუნონ საკონცერტო განწყობა.

ხანდახან საკონცერტო ალბომებზე (რომლებსაც ასევე live-ალბომებს უწოდებენ) წარმოდგენილია ისეთი საკონცერტო შესრულებები, რომლებიც შეიცავენ მხოლოდ კონცერტებზე დაკრულ სიმღერებს.

ხშირია არალეგალური საკონცერტო ჩანაწერების ტირაჟირება, ბუტლეგის სახით.

## იხილეთ აგრეთვე 
*სტუდიური ალბომი
*EP
*სინგლი

## რესურსები ინტერნეტში 
*„ყველა დროის 25 საუკეთესო საკონცერტო ალბომი“  *როლინგ სტოუნის საიტზე*

კატეგორია:ალბომების სახეობები
ბუტლეგური ჩანაწერი

**ბუტლეგური ჩანაწერი** (ინგლ. bootleg recording) არის აუდიო ან ვიდეო ჩანაწერი, ძირითადად - არალეგალური ფორმის. მასზე ხშირად წარმოდგენილია ამა თუ იმ მუსიკოსის კონცერტი. როგორც წესი, ბუტლეგი არაოფიციალური სახის გამოცემაა, თუმცა უკანასკნელ წლებში სულ უფრო მეტი მუსიკოსი მის გამოცემას მიმართავს და ოფიციალურ ბუტლეგებს უშვებს. ამის მაგალითია ჯგუფი კინგ კრიმსონი.

ბუტლეგებში ხშირად შეტანილია კონცერტებზე შესრულებული სიმღერები ან სტუდიური ჩანაწერები, რომლებიც არსად არ გამოცემულა. თანამედროვე ტექნოლოგიების მეშვეობით ნებისმიერ მსურველს აქვს საშუალება, კონცერტზე ჩაიწეროს სიმღერები, შემდეგ კი, ხმისჩამწერი მოწყობილობიდან საკუთარ კომპიუტერში გადაიტანოს და მოისმინოს. ხშირად ამ პროცესს "მეკობრული" ჩანაწერების გავრცელებას უწოდებენ, თუმცა ასეთი ჩანაწერების გავრცელებისას, პირველწყარო ცდილობს, არ მიიღოს რამე სახის სარგებელი და არ გაყიდოს ეს ჩანაწერები. დღესდღეობით "ბუტლეგერები" უფასოდ ავრცელებენ ბუტლეგებს და, მუსიკოსისგან პრობლემების თავის არიდების მიზნით აფრთხილებენ ყველას, რომ ჩანაწერი ასევე უფასოდ უნდა გადაეცეს ნებისმიერ სხვა პირს.

## რესურსები ინტერნეტში 
* ყველა დროის 10 საუკეთესო ბუტლეგი Yahoo! Music-ის მიხედვით 

კატეგორია:მუსიკალური ინდუსტრია
პიტერ გორდენო

**პიტერ დინ გორდენო** (; დ. 20 თებერვალი, 1964, ინგლისი) — ინგლისელი სიმღერების ავტორი. პროდიუსერი, სესიური მუსიკოსი. 1998 წლიდან იგი მონაწილეობს ჯგუფ Depeche Mode-ის საკონცერტო გამოსვლებში. იგი ასევე მონაწილეობდა Depeche Mode-ის წევრის, მარტინ გორის, მისი ხანმოკლე ტურის „A Night with Martin L. Gore“ მსვლელობისას.

გორდენოს სხვა თანამშრომლობებს შორის აღსანიშნავია: „Whatever It Takes“ (პოლონელი ედიტა გორნიაკის სიმღერა), „All That You'll Be“ (ემა ბანტონის სიმღერა) და პროდიუსერული სამუშაო ალბომზე *Right Now* (ლეონ ჯექსონი).

## რესურსები ინტერნეტში 
* გორდენოს შემოქმედება საიტზე discogs.com

## სქოლიო
კატეგორია:დაბადებული 20 თებერვალი
კატეგორია:დაბადებული 1964
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მუსიკოსები
კატეგორია:ცოცხალი ადამიანები
რამი (გალის მუნიციპალიტეტი)

**რამი** (ყოფილი *თხუმინა*) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი), სამურზაყანოს დაბლობზე, მდინარე ენგურის მარჯვენა მხარეს. ზღვის დონიდან 5 მ, გალიდან 32 კმ. 

## ლიტერატურა
კატეგორია:გალის მუნიციპალიტეტის სოფლები
რეფო-ეწერი

**რეფო-ეწერი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, მდინარე ერისწყლის ნაპირას. რეფო-შეშელეთის თემის ცენტრი (სოფლები:აკვარიქვა, თხინაშკარი, მეორე შეშელეთი, ხუმენი-ნათოფური, ხუმუშქური). ზღვის დონიდან 20 მ, გალიდან 10 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
საბულისკირიო (მუხურის თემი)

**საბულისკირიო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (მუხურის თემი), მდინარე ოქუმის ხეობაში. ზღვის დონიდან 140 მ, გალიდან 9 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
საბულისკირიო (ოქუმის თემი)

**საბულისკირიო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოქუმის თემი), მდინარე ოქუმის ხეობაში. ზღვის დონიდან 180 მ, გალიდან 27 კმ. 

## ლიტერატურა
კატეგორია:გალის მუნიციპალიტეტის სოფლები
საბუთბაიო

**საბუთბაიო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ზემო ბარღების თემი), სამურზაყანოს დაბლობზე. ზღვის დონიდან 15 მ, გალიდან 13 კმ. 

## ლიტერატურა
კატეგორია:გალის მუნიციპალიტეტის სოფლები
შავნაბადა (მყინვარწვერის მასივი)

**შავნაბადა** — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მყინვარწვერის მასივის სამხრეთ ნაწილში, ორწვერის ქედის აღმოსავლეთ ბოლოზე, მდინარე თერგის მარცხენა შენაკადის — ჩხერის სათავეში. სიმაღლე ზღვის დონიდან 3683 მ. აგებულია იურული თიხაფიქლებით. კალთები ციცაბოა. დამახასიათებელია ალპური ლანდშაფტი.

## ლიტერატურა
კატეგორია:მცხეთა-მთიანეთის მხარის მთები
მარტინ გორი

**მარტინ გორი** (დ. 23 ივლისი, 1961) — ინგლისელი ვოკალისტი, სიმღერებისა და რემიქსების ავტორი, დიჯეი. იგი არის ჯგუფის Depeche Mode ერთ-ერთი დამაარსებელი და მისი სიმღერების დიდი ნაწილის ავტორი. გორი მოღვაწეობს უკვე სამი ათეული წლის მანძილზე და ავტორია ჯგუფის ისეთი სიმღერებისა, როგორიც არის "Personal Jesus", "Enjoy the Silence" და "I Feel You".

გარდა მუსიკის ავტორობისა, მარტინი Depeche Mode-ის სიმღერებში ვოკალის შემსრულებელიც არის. ასეთია სიმღერები "Somebody", "A Question of Lust", "One Caress", "Home", "The Things You Said", "Jezebel" და "Sweetest Perfection". მას გამოცემული აქვს ორი საკუთარი ალბომიც, *Counterfeit e.p.* და *Counterfeit²*.

1999 წელს მას აქვს გადაეცა აივორ ნოველოს ჯილდო საერთაშორისო წარმატების კატეგორიაში.

## დისკოგრაფია
;სოლო-ალბომები
**Counterfeit e.p.* (Mute STUMM 67, 1989)
**Counterfeit²* (Mute STUMM 214, 2003)
;სინგლები

## რესურსები ინტერნეტში 
* მარტინ გორის ინტერვიუ  ჟურნალთან SPIN
* მარტინ გორის დიჯეი ჩარტი  რესურსზე Beatport

კატეგორია:დაბადებული 23 ივლისი
კატეგორია:დაბადებული 1961
კატეგორია:ინგლისელი მუსიკოსები
კატეგორია:Depeche Mode-ის წევრები
კატეგორია:XX საუკუნის ინგლისელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
საბერიო

**საბერიო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, თემის ცენტრი (სოფლები: ნაჯიხური, სამარქვალო, ფართონოხორი, ღვაშიგვერდი, შქაშისუკი). მდებარეობს მდინარეებს ენგურსა და ერისწყალს შორის, ზღვის დონიდან 180 მ, გალიდან 20 კმ. სოფლის ტერიტორიაზე მდებარეობს ენგურჰესის აგრეგატები. 

## დემოგრაფია 
## ლიტერატურა
## სქოლიო
კატეგორია:გალის მუნიციპალიტეტის სოფლები
სამარქვალო

**სამარქვალო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (საბერიოს თემი), მდინარე ენგურის მარჯვენა მხარეს. ზღვის დონიდან 160 მ, გალიდან 18 კმ. 

## ლიტერატურა
კატეგორია:გალის მუნიციპალიტეტის სოფლები
კრისტიან აიგნერი

**კრისტიან აიგნერი** (დ. 3 მარტი, 1971, ვენა, ავსტრია) — ავსტრიელი სიმღერების ავტორი. სესიური მუსიკოსი. 1997 წლიდან იგი მონაწილეობს ჯგუფ Depeche Mode-ის საკონცერტო გამოსვლებში. ამასთან ერთად, აიგნერი მონაწილეობდა მისი ალბომების *Exciter*, *Playing the Angel* და *Sounds of the Universe*, ისევე როგორც სინგლის *Only When I Lose Myself* ჩაწერაში. 2005 წელს მან გამოსცა საკუთარი დისკი, Recovery.

## რესურსები ინტერნეტში 
* ოფიციალური საიტი
* აიგნერის შემოქმედება საიტზე discogs.com
*
* პროექტი Dr. Kurt Ostbahn & Kombo 

კატეგორია:დაბადებული 1971
კატეგორია:ავსტრიელი მუსიკოსები
კატეგორია:Depeche Mode-ის წევრები
კატეგორია:დაბადებული 3 მარტი
კატეგორია:ვენაში დაბადებულები
სახახუბიო

**სახახუბიო** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ბედიის თემი), მდინარე ოხოჯის ხეობაში. ზღვის დონიდან 170 მ, გალიდან 25 კმ. 

## ლიტერატურა
კატეგორია:გალის მუნიციპალიტეტის სოფლები
სამქვარი

**სამქვარი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, გალის წყალსაცავის ნაპირზე, მდინარე ნიშონის ხეობაში. პირველი გალის თემის ცენტრი (სოფლები:ზემო გალი, კოხორა, ლეკუმხარა, ფართოღალი, ცხირი). ზღვის დონიდან 60 მ, გალიდან 5 კმ. 

## ლიტერატურა
კატეგორია:გალის მუნიციპალიტეტის სოფლები
სალხინო (გალის მუნიციპალიტეტი)

**სალხინო** (ყოფილი *ზემო თაგილონი*) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (თაგილონის თემი), სამურზაყანოს დაბლობზე, მდინარე ენგურის მარჯვენა ნაპირას. ზღვის დონიდან 80 მ, გალიდან 13 კმ. 

სოფელი სალხინო შეიქმნა 1952 წელს სოფლების — ზემოუბნისა (ზემო თაგილონის) და ეწერისუბნის გაერთიანების შედეგად.

## ლიტერატურა
კატეგორია:გალის მუნიციპალიტეტის სოფლები
ფუტკარული

**ფუტკარული** — უღელტეხილი საქართველოში, მცხეთა-მთიანეთის მხარეში, თიანეთის მუნიციპალიტეტში. მდებარეობს ქართლის ქედზე. სიმაღლე ზღვის დონიდან 2300 მ. მიდამო აგებულია მეზოზოური ასაკის დანალექი წყებებით (კირქვები, მერგელები, თიხები, ქვიშაქვები, კონგლომერატები). საცალფეხო ბილიკით აკავშირებს მდინარების არაგვისა და ივრის ხეობებს.

## ლიტერატურა
კატეგორია:მცხეთა-მთიანეთის მხარის უღელტეხილები
ფურთკალო

**ფურთკალო** — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონის სამხრეთ კალთაზე, მდინარეების სტორისა და ალაზნის წყალგამყოფზე, მდინარე სტორის მარჯვენა მხარეს. სიმაღლე ზღვის დონიდან 2502 მ. ფურტკალო ასიმეტრიულია, აღმოსავლეთ კალთა ციცაბო აქვს, დასავლეთი — დამრეცი. აგებულია ქვედაიურული თიხაფიქლებითა და წვრილმარცვლოვანი ქვიშაქვებით. კალთების ქვედა ნაწილი შემოსილია ფოთლოვანი ტყით, ზედა — სუბალპური მდელოს ბალახეულით.

## ლიტერატურა
კატეგორია:კახეთის მხარის მთები
კატეგორია:კახეთის კავკასიონის მთები
ფსისგორი

**ფსისგორი** — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონზე, მდინარეების ჯუთისწყლისა და ჭაუხისწყლის (ჯუთისწყლის მარცხენა შენაკადი) წყალგამყოფზე. სიმაღლე ზღვის დონიდან 3351 მ. აგებულია ქვედაიურული თიხაფიქლებითა და ქვიშაქვებით. მთის ჩრდილოეთ და სამხრეთ კალთები ციცაბოა, აღმოსავლეთი და დასავლეთი — დამრეცი. კალთების ქვედა ნაწილი ხევებით არის დანაწევრებული. შემოსილია ალპური ბალახეულით.

## ლიტერატურა
კატეგორია:მცხეთა-მთიანეთის მხარის მთები
ფოხალისთავი

**ფოხალისთავი** — მთა საქართველოში, კახეთის მხარეში, ყვარლის მუნიციპალიტეტში. მდებარეობს კახეთის კავკასიონის სამხრეთ კალთაზე, მდინარეების დურუჯისა და ჩელთის წყალგამყოფ ფოხალის ქედზე. სიმაღლე ზღვის დონიდან 2570 მ. აგებულია ქვედაიურული ასპიდური ფიქლებით, თიხაფიქლებითა და დიაბაზებით. მწვერვალი მობრტყელებულია. დასავლეთი კალთა ციცაბოა, ზოგან კლდოვანი. დიდი ნაწილი შემოსილია სუბალპური ბალახეულით, ქვემო კალთებზე ფოთლოვანი ტყეებია.

## ლიტერატურა
კატეგორია:კახეთის მხარის მთები
კატეგორია:კახეთის კავკასიონის მთები
ფიცრისწვერი

**ფიცრისწვერი** — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონის თხემზე, მდინარე ალაზნის მარცხენა შენაკადის — სტორისა და თუშეთის ალაზნის მარჯვენა შენაკადის — ხისოს ალაზნის წყალგამყოფზე. სიმაღლე ზღვის დონიდან 3150 მ. აგებულია ქვედა- და შუაიურული თიხაფიქლებით. შემოსილია სუბალპური და ალპური მდელოებით, ქვემო კალთები — წიფლნარით.

## ლიტერატურა
კატეგორია:კახეთის მხარის მთები
კატეგორია:კახეთის კავკასიონის მთები
რადიო ჰერეთი

**რადიო ჰერეთი** — შპს სამაუწყებლო კომპანია რადიო ჰერეთი, დამოუკიდებელი რადიოსადგური საქართველოში. დაარსდა 1998 წლის 29 აგვისტოს (ლიცენზიის ნომერი (B95)). დამფუძნებელია  რამაზ სამხარაძე.

რადიო ჰერეთის სიგნალი ეთერში პირველად 1998 წლის 27 დეკემბერს გავიდა კახეთის რეგიონში ტალღაზე FM 101, მოგვიანებით კი FM 102.8.

რადიო ჰერეთის დაფარვის ზონა კახეთის რეგიონის 98 % მოიცავს, დაფარვის არეალში ნახევარ მილიონზე მეტი მცხოვრებია. მაუწყებლობა ვრცელდება მთელ კახეთის რეგიონში - ლაგოდეხი, წნორი, სიღნაღი, გურჯაანი, ყვარელი, დედოფლისწყარო, თელავი, საგარეჯო, ახმეტა, ასევე დასავლეთ აზერბაიჯანში – ბელაქანი, ზაქათალა, კახი. რადიო ჰერეთმა მსმენელს შესთავაზა ჟურნალისტური გამოძიებები და საინფორმაციო ანალიტიკური რადიოჟურნალები.

2006 წელს რადიო ჰერეთს, დიდ ბრიტანეთში, ლონდონში, მიღებული აქვს ერთიანი მსოფლიოს მედია პრიზის სერტიფიკატი - მსოფლიო სამაუწყებლო ტრესტისაგან, One Word Media Trust - ნომინაციაში "ადამიანის უფლებათა დაცვის საქმეში შეტანილი განსაკუთრებული წვლილისთვის და დემოკრატიული პროცესების ხელშეწყობისთვის".

რადიო ჰერეთი მსოფლიოს უმსხვილესი კომპანიის IBB-ის პარტნიორია, რომლის მეშვეობით კახეთის რეგიონში პირველად გაისმა “რადიო თავისუფლება” პრაღიდან.

რადიო ჰერეთი ”საქართველოს რეგიონულ რადიოსადგურთა ქსელის” GRRN - ის ერთ ერთი დამფუძნებელია. ჰერეთის პარტნიორები არიან რადიოსადგურები: “ძველი ქალაქი” ქუთაისი FM 107.9, “ათინათი” - ზუგდიდი FM 105,9 და “ჰარმონია” - ფოთი FM 100,5.

რადიო ჰერეთი პირველი ქართული რადიომაუწყებლობაა APPLE-ს ქსელში, რომლის საშუალებითაც ჰერეთის ეთერი მთელი მსოფლიოს მასშტაბით ვრცელდება. იხილეთ ჰერეთის აპლიკაცია APPLE–ს მობილურ ტელეფონებში, ასევე ყველა ტიპის IPhone ITunes –ში.

## რესურსები ინტერნეტში 
* სამაუწყებლო კომპანია რადიო ჰერეთი

კატეგორია:საქართველოს რადიოსადგურები
საბჭოთა ჩაი

**საბჭოთა ჩაი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ქვემო ბარღების თემი), სამურზაყანოს დაბლობზე. ზღვის დონიდან 10 მ, გალიდან 15 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ტოგონი

**ტოგონი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (აჩიგვარის თემი), სამურზაყანოს დაბლობზე. ზღვის დონიდან 20 მ, გალიდან 13 კმ, აჩიგვარიდან 2 კმ. საბჭოთა პერიოდში განვითარებული იყო მეჩაიეობა, მესიმინდეობა, ხე-ტყის დამუშავება. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ჟირღალიშქა

**ჟირღალიშქა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ლეკუხონის თემი), აფხაზეთის სამხრეთ-აღმოსავლეთ მთისწინეთზე. ზღვის დონიდან 220 მ, გალიდან 35 კმ. 

## ლიტერატურა
კატეგორია:გალის მუნიციპალიტეტის სოფლები
ჟაკ ბეკერი

**ჟაკ ბეკერი** ( დ. 15 სექტემბერი, 1906, პარიზი — გ. 21 თებერვალი, 1960, იქვე) — ფრანგი კინორეჟისორი და სცენარისტი.

## ბიოგრაფია 
ჟაკ ბეკერი 1932 წლიდან მუშაობდა ჟან რენუარის ასისტენტად. მისი პირველი მნიშვნელოვანი დამოუკიდებელი ფილმია „უკანასკნელი კოზირი“ (1942). ბეკერის 
შემოქმედება ჟანრობრივად მრავალფეროვანია. გამოირჩევა დაოკებული ემოციით, ხასიათების წვდომით. 
დაქორწინებული იყო ფრანსუაზა ფაბიანზე, რომელიც თავის დროზე ცნობილი მსახიობი იყო. მათი შვილი ჟან ბეკერი (დ. 1938), აგრეთვე დღეისათვის ცნობილი ფრანგი კინორეჟისორია.

ჟაკ ბეკერს გადაღებული აქვს 20-მდე კინოფილმი. მოღვაწეობდა ასევე როგორც სცენარისტი და მსახიობი. დგავდა დრამას, კომედიასა და კრიმანულურ კინოფილმებს. გარდაიცვალა 53 წლის ასაკში, საფრანგეთის დედაქალაქ პარიზში.

ყველაზე ცნობილი ფილმებია: „ანტუანი და ანტუანეტი“ (1947), „ედუარდი და კაროლინა“ (1951) და „ხვრელი“ (1960).

## ფილმოგრაფია 
* 1942 — უკანასკნელი კოზირი (*Dernier Atout*)
* 1943 — გუპი, წითელი ხელები (*Goupi Mains Rouges*)
* 1943 — ფალბალასი (*Falbalas*)
* 1947 — ანტუანი და ანტუანეტი (*Antoine et Antoinette*)
* 1949 — პაემანი ივლისში (*Rendez-vous de juillet*)
* 1951 — ედუარდი და კაროლინა (*Édouard et Carolineo*)
* 1952 — ოქროს ჩაფხუტი (*Casque d’or*)
* 1953 — Touchez pas au grisbi (*Touchez pas au grisbi*)
* 1957 — არსენ ლიუპენის თავგადასავალი (*Les Aventures d’Arsène Lupin*)
* 1958 — მონპარნასი, 19 (*Montparnasse 19*)
* 1960 — ხვრელი (* Le Trou*)

## რესურსები ინტერნეტში 
* 

## ლიტერატურა 
* Жак Беккер, Высказывания, фильмы, [М., 1969].

კატეგორია:დაბადებული  15 სექტემბერი
კატეგორია:დაბადებული 1906
კატეგორია:გარდაცვლილი 21 თებერვალი
კატეგორია:გარდაცვლილი 1960
კატეგორია:ფრანგი კინორეჟისორები
კატეგორია:ფრანგი სცენარისტები
ფშაური (წარჩის თემი)

**ფშაური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (წარჩის თემი). მდებარეობს სამურზაყანოს დაბლობზე, მდინარე ოხოჯის მარცხენა ნაპირას, ზღვის დონიდან — 160 მეტრზე. დაშორებულია გალიდან 18 კმ-ით. აჩიგვარიდან უახლოესი რკინიგზის სადგური 6 კმ-შია. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ფართოღალი (პირველი გალის თემი)

**ფართოღალი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (პირველი გალის თემი), სამურზაყანოს დაბლობზე, მდინარე რეჩხის ხეობაში. ზღვის დონიდან 160 მ, გალიდან 13 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ფართოღალი (ღუმურიშის თემი)

**ფართოღალი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ღუმურიშის თემი), აფხაზეთის ბორცვიან მთისწინეთზე, მდინარე რეჩხის მარჯვენა მხარეს. ზღვის დონიდან 250 მ, გალიდან 10 კმ. 

## ლიტერატურა 
## სქოლიო
კატეგორია:გალის მუნიციპალიტეტის სოფლები
ფიჩორი (გალის მუნიციპალიტეტი)

**ფიჩორი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე. თემის ცენტრი (სოფლები: ნაკარღალი, ნაჭკადუ). ზღვის დონიდან 3 მ, გალიდან 40 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ზემო ღუმურიში

**ზემო ღუმურიში** () — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, ღუმურიშის თემის ცენტრი (სოფლები: ზემო ღუმურიში, ფართოღალი, ქვემო ღუმურიში).

მდებარეობს აფხაზეთის მთისწინეთში, მდინარე ოქუმის მარცხენა მხარეს, ზღვის დონიდან 240 მ-ზე, გალიდან 10 კმ-ში.
## ისტორია 
სოფელი მდებარეობს ისტორიული სამურზაყანოს ტერიტორიაზე. XX საუკუნის დასაწყისში ზემო ღუმურიში და ქვემო ღუმურიში ცნობილი იყო საერთო სახელწოდებით „ღუმურიში“. 1994 წელს აფხაზეთის სეპარატისტულმა ხელისუფლებამ ორივე ღუმურიში ადმინისტრაციულად გააერთიანა, უწოდა „გუმრიშ“ და დაუქვემდებარა ტყვარჩელის რაიონს.

ზემო ღუმურიშის ჩრდილო-დასავლეთით, ოქუმის მარჯვენა მხარეს, ადგილ საგერგაიოში 1980-იან წლებში გაითხარა შუა საუკუნეების ეკლესიის ნაშთები. იქვე, 1955 წელს აღმოჩნდა საგდუხტ დედოფლის ასომთავრული წარწერა, რომელიც პალეოგრაფიულად XI საუკუნით თარიღდება. სოფლის მახლობლად, ოქუმის მარცხენა ნაპირას, მაღალ ტერასაზე აღმოჩენილია ნეოლითური ნამოსახლარები. იმავე ტერიტორიაზე 1963–1965 წლებში გ. გრიგოლიას ხელმძღვანელობით ისტორიის ინსტიტუტის ექსპედიციამ გამოიკვლია ზედაპალეოლითური სადგომები — გამოქვაბულები ღუმურიში I და II. 

## დემოგრაფია
## ლიტერატურა
* ხვისტანი რ., ენგურ-მოქვისწყლის აუზის (აფხაზეთი) ქრისტიანული ხუროთმოძღვრული ძეგლები, თბ., 2015.
## სქოლიო
კატეგორია:გალის მუნიციპალიტეტის სოფლები
ფუწყური (აჩიგვარის თემი)

**ფუწყური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (აჩიგვარის თემი), სამურზაყანოს დაბლობზე, მდინარე ოქუმის მარცხენა ნაპირას. ზღვის დონიდან 50 მ, გალიდან 12 კმ, აჩიგვარიდან (უახლოესი რკინიგზის სადგური) 2 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
უძო

**უძო** — მთა საქართველოში, თბილისში. მდებარეობს თრიალეთის ქედის სამხრეთ-აღმოსავლეთ განშტოების მთაწმინდის ქედის თხემზე. სიმაღლე ზღვის დონიდან 1416 მ. მთის მიდამოებში თხემი მოსწორებულია. აგებულია ზედაეოცენური თაბაშირის შემცველი თიხებითა და ქვიშაქვებით. უძოს კალთები შემოსილია ბუჩქნარით, ხოლო მწვერვალი ბალახეულით.

## უძოს წმინდა გიორგი
უძოს მთაზე დგას წმინდა გიორგის სახელობის მამათა მონასტერი. ლეგენდის მიხედვით უშვილო (უძეო) კაცს აუშენებია ეკლესია და წმინდა გიორგის შეხვეწებია, შვილი მომეციო. მისი თხოვნა შესრულებულა და მას შემდეგ აქ სალოცავად მოდიოდნენ (უძეო) უშვილო მანდილოსნები, ევედრებოდნენ წმინდა გიორგის და იქვე, ერთ ხეზე სტოვებდნენ შესაწირავს (ამ ხეს დღესაც ნატვრის ხეს ეძახიან). სიტყვა უძეოდან მთას და ეკლესიასაც უძო ეწოდა. უძოს წმინდა გიორგის სახელობის დღე მოძრავი ქრისტიანული დღესასწაულია. დღეობა ყოველ წელს, აღდგომის მომდევნო სამშაბათ დღეს იმართება. დღესასწაულს ხალხში უძოობას უწოდებენ. უძოობაზე ახლომდებარე სოფლების მოსახლეობა იკრიბება.

## ლიტერატურა
კატეგორია:თბილისის მთები
ფუწყური (წარჩის თემი)

**ფუწყური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (წარჩის თემი), სამურზაყანოს დაბლობზე, მდინარე ოქუმის მარჯვენა ნაპირას. ზღვის დონიდან 48 მ, გალიდან 15 კმ, აჩიგვარიდან (უახლოესი რკინიგზის სადგური) 3 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ფშაური (ბედიის თემი)

**ფშაური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ბედიის თემი), სამურზაყანოს დაბლობზე, მდინარე ოხოჯის მარცხენა ნაპირას. ზღვის დონიდან 150 მ, გალიდან 17 კმ, აჩიგვარიდან (უახლოესი რკინიგზის სადგური) 5 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
შქაშისუკი

**შქაშისუკი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (საბერიოს თემი), მდინარე ერისწყლის ხეობაში. ზღვის დონიდან 250 მ, გალიდან 26 კმ. 

## ლიტერატურა
კატეგორია:გალის მუნიციპალიტეტის სოფლები
უჩთაფალარი

**უჩთაფალარი**, **სამთავა** — მთა საქართველოს (სამცხე-ჯავახეთის მხარის ახალქალაქის მუნიციპალიტეტში), თურქეთის (არტაანის პროვინციაში) და სომხეთის (შირაკის პროვინციაში) სახელმწიფო საზღვარზე. მდებარეობს ნიალისყურის ქედზე. სიმაღლე ზღვის დონიდან 3041 მ. აგებულია მიო-პლიოცენური ანდეზიტური ქანებით. აქვს დამრეცი ფერდობები. შემოსილია სუბალპური და ალპური ბალახეულით.

## ლიტერატურა
კატეგორია:სამცხე-ჯავახეთის მხარის მთები
ცხირი

**ცხირი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (პირველი გალის თემი), მდინარე ერისწყლის მარცხენა მხარეს, გალის წყალსაცავის ჩრდილო-აღმოსავლეთით. ზღვის დონიდან 90 მ, გალიდან 12 კმ. 2008 წლიდან 

სოფელი შეიქმნა 1948 წელს ორი სოფლის, პირველი ქვემო ცხირის და მეორე ქვემო ცხირის გაერთიანებით და შევიდა ცხირის სასოფლო საბჭოში.

## ლიტერატურა
## სქოლიო
კატეგორია:გალის მუნიციპალიტეტის სოფლები
ჩხორთოლი

**ჩხორთოლი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, აფხაზეთის ბორცვიან მთისწინეთში, მდინარე ჩხორთოლის (ოქუმის აუზი) ნაპირას. თემის ცენტრი. ზღვის დონიდან 200 მ, გალიდან 28 კმ. 

სოფელში დაიბადა აფხაზეთის ავტონომიური მთავროის პირველი თავმჯდომარე არზაყან ემუხვარი.

## დემოგრაფია 
## ლიტერატურა
## სქოლიო
კატეგორია:გალის მუნიციპალიტეტის სოფლები
ჭყონხუმლა

**ჭყონხუმლა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ჭუბურხინჯის თემი), სათანჯოს მთის კალთაზე. ზღვის დონიდან 160 მ, გალიდან 6 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
შაშიკვარა

**შაშიკვარა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (მზიურის თემი), სამურზაყანოს დაბლობზე. ზღვის დონიდან 30 მ, გალიდან 6 კმ. 

## ლიტერატურა
კატეგორია:გალის მუნიციპალიტეტის სოფლები
ხუმენი-ნათოფური

**ხუმენი-ნათოფური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი), სამურზაყანოს დაბლობზე, მდინარე ერისწყლის მარცხენა ნაპირას. ზღვის დონიდან 5 მ, გალიდან 12 კმ. 

## სქოლიო
## ლიტერატურა
კატეგორია:გალის მუნიციპალიტეტის სოფლები
ნიკოლოზ III (კონსტანტინოპოლის პატრიარქი)

**ნიკოლოზ III გრამატიკოსი** (; გ. 1111, კონსტანტინოპოლი) — კონსტანტინოპოლის პატრიარქი 1084–1111 წლებში.

განათლება მიიღო კონსტანტინოპოლში, ახალგაზრდობის წლები, ძირითადად, გაატარა პისიდიის ანტიოქიაში, სადაც, როგორც ფიქრობენ, ბერად აღიკვეცა.

ნიკოლოზი გარდაიცვალა 1111 წლის აპრილში, ან მაისში, კონსტანტინოპოლში.

## ლიტერატურა 
* 

## რესურსები ინტერნეტში 
კატეგორია:კონსტანტინოპოლის პატრიარქები
ჰაინრიხი (მრავალმნიშვნელოვანი)

სახელით **ჰაინრიხი**, ცნობილი არიან გერმანიის მეფეები და "საღვთო რომის იმპერიის" შემდეგი იმპერატორები:

* ჰაინრიხი
* ჰაინრიხ I
* ჰაინრიხ III
* ჰაინრიხ IV
* ჰაინრიხ V
* ჰაინრიხ VI
* ჰაინრიხ VII
უსანეთი

**უსანეთი** — მთა საქართველოში, შიდა ქართლის მხარის ერედვისა და მცხეთა-მთიანეთის მხარის ახალგორის მუნიციპალიტეტების ადმინისტრაციულ საზღვარზე. მდებარეობს ხარულის ქედის სამხრეთ განშტოებაზე, უსანეთის ქედზე (მდინარეების მეჯუდისა და ლეხურის წყალგამყოფი). სიმაღლე ზღვის დონიდან 1862 მ. აგებულია ნეოგენის კონგლომერატებით, ქვიშებითა და თიხებით. შემოსილია მეორეული სუბალპური ბალახეულით.

## ლიტერატურა 
კატეგორია:მცხეთა-მთიანეთის მხარის მთები
კატეგორია:შიდა ქართლის მხარის მთები
ურულაფუ

**ურულაფუ** — მთა საქართველოში, სამეგრელო-ზემო სვანეთის მხარეში, წალენჯიხის მუნიციპალიტეტში. მდებარეობს ეგრისის ქედის სამხრეთ-აღმოსავლეთ განშტოებაზე. სიმაღლე ზღვის დონიდან 2121 მ. აქვს კონუსური ფორმა. აგებულია ბაიოსური წყების პორფირიტებით და მათი ტუფებით, ტუფ-ბრექჩიებითა და ტუფ-ქვიშაქვებით. შემოსილია სუბალპური ბალახეული მცენარეულობით. გამოყენებულია საზაფხულო საძოვრად.

## ლიტერატურა 
კატეგორია:სამეგრელო-ზემო სვანეთის მხარის მთები
სერგეი ბუბკა

**სერგეი ბუბკა** ( დ. 4 დეკემბერი, 1963, ლუგანსკი) — უკრაინელი ჭოკთმხტომელი, რომელსაც მსოფლიო რეკორდი 35-ჯერ აქვს დამყარებული (18 უკრაინაში, 17 საზღვარგარეთ). ყველაზე მაღალი დააფიქსირა დონეცკში 6,15 მეტრი 1993 წელს. 1991 წლამდე გამოდიოდა საბჭოთა კავშირის სახელით. საბჭოთა კავშირის სპორტის დამსახურებული ოსტატი (1983).

## რესურსები ინტერნეტში
* www.sergeybubka.com

## სქოლიო
კატეგორია:დაბადებული 4 დეკემბერი
კატეგორია:დაბადებული 1963
კატეგორია:საბჭოთა კავშირის სპორტის დამსახურებული ოსტატები
კატეგორია:უკრაინაში დაბადებულები
კატეგორია:მსოფლიო რეკორდსმენები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:ოლიმპიური თამაშების ოქროს მედალოსნები
კატეგორია:ცოცხალი ადამიანები
ქვემო ღუმურიში

**ქვემო ღუმურიში** () — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტის ღუმურიშის თემში.

მდებარეობს აფხაზეთის მთისწინეთში, მდინარე რეჩხის მარჯვენა მხარეს, ზღვის დონიდან 240 მ-ზე, გალიდან 13 კმ-ში.

## ისტორია 
სოფელი მდებარეობს ისტორიული სამურზაყანოს ტერიტორიაზე. XX საუკუნის დასაწყისში ზემო ღუმურიში და ქვემო ღუმურიში ცნობილი იყო საერთო სახელწოდებით „ღუმურიში“. 1994 წელს აფხაზეთის სეპარატისტულმა ხელისუფლებამ ორივე ღუმურიში ადმინისტრაციულად გააერთიანა, უწოდა „გუმრიშ“ და დაუქვემდებარა ტყვარჩელის რაიონს. სოფლის ცენტრში დგას 1880-იან წლებში აშენებული წმ. იოანე ნათლისმცემლის სახელობის დარბაზული ეკლესია.

## დემოგრაფია
## ლიტერატურა
## სქოლიო
კატეგორია:გალის მუნიციპალიტეტის სოფლები